bollywood actress taapsee pannu says she does not want to do sex comedy film as there os no comedy in it
వాటిలో సెక్స్ కాకుండా ఇంకేముంది: తాప్సి
ఇప్పటివరకు తాను చూసిన సెక్స్ కామెడీ సినిమల్లో సెక్స్ తప్ప కామెడీ లేదని అంటున్నారు నటి తాప్సి. అందుకే తాను ఇలాంటి సినిమాలను దూరంగా ఉంటానని అన్నారు.
Samayam Telugu | Updated:
Nov 1, 2019, 11:46AM IST
తాప్సి పన్ను
గ్లామరస్ పాత్రలతోనే చిత్ర పరిశ్రమకు పరిచయమయ్యారు తాప్సి. విచిత్రమేంటంటే.. ఎవరైనా తెలుగులో డీగ్లామ్ పాత్రల్లో నటించి బాలీవుడ్‌లో గ్లామరస్ పాత్రల్లో నటిస్తారు. కానీ తాప్సి అందుకే వ్యతిరేకంగా ఉన్నారు. ‘ఝుమ్మంది నాదం’, ‘మిస్టర్ పర్‌ఫెక్ట్’, ‘వీర’ వంటి సినిమాల్లో గ్లామరస్‌గా కనిపించారు. కానీ బాలీవుడ్‌లో మాత్రం హోమ్లీ పాత్రల్లో నటిస్తూ తనకంటూ ప్రత్యేక గుర్తింపు తెచ్చుకున్నారు. ఆమె ఎంచుకునే సినిమాలకు ఇతర హీరోయిన్లు ఎంచుకునేవాటికి ఎంతో డిఫరెన్స్ ఉంటుంది. విభిన్నమైన సినిమాలతో తన యాక్టింగ్ స్కిల్స్‌ను ప్రదర్శిస్తు్న్న తాప్సి ఒక్క విషయంలో మాత్రం స్ట్రిక్ట్ రూల్ పెట్టుకున్నారు.
Visit Site
Recommended byColombia
అదేంటంటే.. సినిమాలో రొమాన్స్ చేయడానికి ఎలాంటి ఇబ్బంది లేదు కానీ సెక్స్ కామెడీ సినిమాలకు మాత్రం దూరంగా ఉంటానని అంటున్నారు. ‘ఓసారి నాకు ఐటెం సాంగ్‌లో నటించాలని ఆఫర్ వచ్చింది. కానీ నేను నో చెప్పాను. ఎందుకంటే నేను హీరోయిన్‌గా నటిస్తున్న సినిమాలో ఐటెం సాంగ్ చేయమంటే చేస్తాను కానీ వేరే వాళ్ల సినిమాలో చేయను. ఒకవేళ ఆ ఐటెం సాంగ్‌కు ఇంపార్టెన్స్ ఉందనిపిస్తే చేయడానికి ఎలాంటి అభ్యంతరం లేదు. అంతేకానీ ఏదో సినిమాలో మసాలా జోడించడానికి పెట్టే పాటల్లో నేను డ్యాన్స్ చేయను. అంతేకాదు నేను సెక్స్ కామెడీ సినిమాలు కూడా చేయను. ఇప్పటివరకు నేను చూసిన సెక్స్ కామెడీ సినిమాల్లో సెక్స్ తప్ప కామెడీ లేదు. అర్థంపర్థం లేకుండా అనవసరంగా అమ్మాయిలపై అసభ్యకర కామెంట్లు, డబుల్ మీనింగ్ డైలాగులతో తీసే సినిమాలు వేస్ట్. అదీకాకుండా ఇప్పటివరకు నేను పర్‌ఫామెన్స్‌కు ప్రాధాన్యం ఉన్న పాత్రల్లో నటిస్తూ వచ్చాను. ప్రేక్షకులు కూడా దీనికే అలవాటు పడ్డారు. ఇప్పుడు ట్రాక్ మారిస్తే వారికి నచ్చదు. ప్రేక్షకులు నన్ను గుడ్డిగా నమ్మాలి. నేను సినిమా చేస్తున్నాంటే కచ్చితంగా అందులో ఏదో కంటెంట్ ఉందనే వారు నమ్మాలి. ఆ స్థాయిలో పేరు తెచ్చుకోవడానికి కష్టపడుతున్నాను. ‘జుడ్వా 2’ సినిమా కోసం సన్నబడ్డాను. బికినీ వేసుకున్నాను. చాలా కష్టంగా అనిపించింది. త్వరలో ఇలా బికినీ ధరించే పాత్రలో కన్పించబోతున్నాను. చాలా ఇంట్రెస్టింగ్‌గా ఉంటుంది’ అని తెలిపారు.
READ ALSO: హాట్ బ్యూటీతో రకుల్ ప్రీత్ వర్కౌట్స్.. తెగ రాసేసుకుంటున్నారు!
తాప్సి ప్రధాన పాత్రలో నటించిన ‘సాండ్ కీ ఆంఖ్’ సినిమా ఇటీవల విడుదలై మంచి విజయం అందుకుంది. ఇందులో భూమి పెడ్నేకర్ మరో ప్రధాన పాత్రలో నటించారు. ఉత్తర్ ప్రదేశ్‌కు చెందిన షార్ప్ షూటర్స్ చంద్రో తోమర్, ప్రకాశీ తోమర్ జీవితాధారంగా ఈ సినిమాను తుషార్ హీరానందని తెరకెక్కించారు.